La Casa Municipal de Cultura acull esta vesprada un acte de Memòria Històrica sobre el doctor Pablo Uriel i les seues memòries de la guerra
09 de maig 2022

Esta vesprada a les 18.30 hores a la Casa Municipal de Cultura, l'Asociación Cultural Nautilus en col·laboració amb la regidoria de Memòria Històrica, abordarà el tema de la Memòria Històrica, parlant sobre el doctor Pablo Uriel i les seues memòries de la guerra, que van quedar recollides en el seu llibre _No se fusila en Domingo_, prologat per Ian Gibson.

Acabat de llicenciar en Medicina per la Facultat de Saragossa, Pablo Uriel va ser destinat en 1936 a un poble de La Rioja, on es va veure sorprés per l'Alçament Nacional mentre remuntava l'Ebre en la seua piragua. Així va començar la Guerra Civil per a ell. Les seues vivències en la guerra són, alhora, una lúcida anàlisi de tots dos bàndols combatents, així com una aguda caracterització de personatges i situacions.

Seran la seua filla Elena Uriel i el seu gendre Sento Llobell els qui parlaran de la figura de Pablo Uriel en l'acte. Esta activitat forma part de la programació cultural de primavera del departament de Cultura de l'Ajuntament de Sagunt.

![](/media/k10pi30h/c-nautilus-uriel.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-esta-vesprada-un-acte-de-memoria-historica-sobre-el-doctor-pablo-uriel-i-les-seues-memories-de-la-guerra/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-esta-vesprada-un-acte-de-memoria-historica-sobre-el-doctor-pablo-uriel-i-les-seues-memories-de-la-guerra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-esta-vesprada-un-acte-de-memoria-historica-sobre-el-doctor-pablo-uriel-i-les-seues-memories-de-la-guerra/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-esta-vesprada-un-acte-de-memoria-historica-sobre-el-doctor-pablo-uriel-i-les-seues-memories-de-la-guerra/)